Πήτερ Πάουρμπους

Ο Πήτερ Πάουρμπους (φλαμανδικά: Pieter Jansz. Pourbus, Χάουντα, 1523 - Μπρυζ, 30 Ιανουαρίου 1584) ήταν Φλαμανδός αναγεννησιακός ζωγράφος, γλύπτης, σχεδιαστής και χαρτογράφος.

Σύμφωνα με τον Κάρελ φαν Μάντερ, ο Πάουρμπους γεννήθηκε στη Χάουντα της Νότιας Ολλανδίας αλλά μετακόμισε στη Μπρυζ σε μικρή ηλικία. Εκεί νυμφεύτηκε τη θυγατέρα του, επίσης ζωγράφου, Λάνσελοτ Μπλοντέελ.

Αν και στη Μπρυζ ζωγράφισε πολλούς καλούς πίνακες, το καλύτερό του έργο έγινε στην εκκλησία του Αγίου Ιωάννη (Sint Janskerk) στη Χάουντα: "Η ιστορία του Αγίου Χουμπέρτους". Αργότερα επισκιάστηκε από τον γιο του, Φρανς Πάουρμπους τον πρεσβύτερο. Εκτός από ζωγράφος ήταν επίσης τοπογράφος και μηχανικός. Είναι κατά κύριο λόγο γνωστός για τους πίνακές του με θρησκευτικά θέματα αλλά και για τα πορτρέτα του. Εργάστηκε κυρίως στη Μπρυζ, όπου είχε εγκατασταθεί πριν το 1543, όταν έγινε μέλος της Συντεχνίας του Αγίου Λουκά της Μπρυζ. Μαθητές του υπήρξαν ο γιος του Φρανς, ο Αντόνιους Κλάισσενς  και ο εγγονός του Φρανς Πάουρμπους ο νεότερος.

Απεβίωσε το 1584 στη Μπρυζ.

Τα έργα του Πάουρμπους ανήκουν στη σχολή του μανιερισμού. Το Groeningemuseum της Μπρυζ εκθέτει πολλά από τα έργα του. Το Μουσείο Het Catharina Gasthuis στη Χάουντα διαθέτει, επίσης, έναν αριθμό έργων του. Οι ιεροί ναοί του Αγίου Ιωάννη στη Χάουντα και της Παναγίας της Μπρυζ κατέχουν λίγες από τις δημιουργίες του.

Φωτοθήκη

Δείτε επίσης 
 Κατάλογος Φλαμανδών ζωγράφων

Παραπομπές

Εξωτερικοί σύνδεσμοι
 
Pieter Pourbus in the Web Gallery of Art
List of images from Netherlands Institute for Art History
Portrait of Jan van Eyewerve, Flemish Art Collection (partially in Dutch)

Φλαμανδοί ζωγράφοι